บาทเปิดตลาด 33.00 บาทต่อดอลลาร์ จับตาผลประชุมเฟด-ยูเครน
เงินบาทเปิดตลาด 33.00 บาทต่อดอลลาร์ แนวโน้มแกว่งในกรอบ 32.90-33.10 บาทต่อดอลลาร์ จับตาผลประชุมเฟด-สถานการณ์ยูเครน
26 ม.ค. 2565

เมื่อวันที่ 26 ม.ค. 65 นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 33.00 บาท/ดอลลาร์ ปรับตัวแข็งค่าจากปิดตลาดเย็นวานนี้ที่ระดับ 33.05 บาท/ดอลลาร์"บาทแข็งค่าจากเย็นวานนี้ ทิศทางน่าจะแกว่งตัวในกรอบรอดูผลประชุมเฟดคืนนี้" นักบริหารเงิน กล่าวนักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 32.90 - 33.10 บาท/ดอลลาร์ โดยมีปัจจัยที่ต้องติดตาม ได้แก่ แรงขายดอลลาร์จากผู้ส่งออกทองคำหลังราคาทองปรับตัวขึ้นมากว่า 10 ดอลลาร์/ออนซ์ เนื่องจากความกังวลต่อสถานการณ์ความตึงเครียดที่ยูเครน และผลประชุมธนาคารกลางสหรัฐ (เฟด) ที่ตลาดคาดว่าจะมีการปรับขึ้นดอกเบี้ยในเดือน มี.ค.65 และปีนี้จะมีการปรับดอกเบี้ย 3-4 ครั้ง